قار یاغیب دیزه کیمی / بوردان تبریزه کیمی…
بو ایل قیش بَللی دیر کی یامان سویوق و برک اولاجاق. هئله پاییزین اورتاسینداییق کی قار یاغماقا باشلاییب و آذربایجانین چوخلو شهرلرینه قار یاغیر. بو گون چاربورجا دا اولده “قوش باشی” سونرا نارین قار یاغدی و بوتون یئرلری آغا بویادی. چاربورج اوشاقلاریدا چوخ سئوینیب و ایلین بیراینجی قار گولهسین بیر بیرینه آتماغا باشلادیلار. امیدیمیز وار بو یاغینتیلارین ادامهسی اولا و بو قیش قارلی و سولو قیشلاردان اولا.
قارین یاغماسین بهانه ائلهییب قار ایله باغلی چاربورجدا ایشلنن بیر نئچه آتالار سؤزون(ضرب المثل) تقدیم ائلهییریک:
-قار یاغار آیاق اوشوتمکدن اؤتورو
-کهلیک باشین سوخار قارا دئیر بلکه هئچ کیم اونو گؤرمور
-دامی چوخ اولانین قاریدا چوخ اولار
-قالان ایشه قار یاغار
azb_Arab azb_Arab azb_Arab azb_Arab azb_Arab azb_Arab azb_Arab